Et selle olukorraga rahul ei saa olla, on Euroopa kirikud püüdnud ja püüavad töötada kirikute lähema ühtsuse poole teoloogiliste vahenditega. Üheks selliseks instrumendiks on Euroopa Kirikute Konverentsi komisjon Kirikud dialoogis (Churches in Dialogue), mis 8.-12. juunini Tallinnas Usuteaduse Instituudi ruumes iga-aastast koosolekut pidas. Kui Euroopa Kirikute Konverentsi  teine põhikomisjon - Kirik ja ühiskond - tegeleb põhiliselt sotsiaal- ja bioeetiliste küsimustega, siis Kirikud dialoogis ongi just selleks, et kõneleda kirikust ja tema ühtsusest, sakramentidest ja vaimulikust ametist.